Samtbekas
Samtbekas (Xerocomus) ir beku dzimtas sēņu ģints, no kuras Latvijā ir konstatētas 8 līdz 10 sugas (divu sugu novērojumi nav atzīti par drošiem). Daļa mikologu uzskata, ka šajā ģintī apkopotas pārāk atšķirīgas sugas, un sadala to vairākās: Aureoboletus, Hemileccinum, Hortiboletus, Imleria, Pseudoboletus, Rheubarbariboletus un Xerocomellus. Latvijas avoti Xerocomus atzīst par vienotu ģinti.